Neuvoston asetus (ETY) N:o 3500/90, annettu 27 päivänä marraskuuta 1990, tuen myöntämistä oliiviöljyn tuotannolle sekä tuottajajärjestöille koskevista yleisistä säännöistä annetun asetuksen (ETY) N:o 2261/84 muuttamisesta



Virallinen lehti nro L 338 , 05/12/1990 s. 0003 - 0006

Suomenk. erityispainos Alue 3 Nide 35 s. 0179

Ruotsink. erityispainos Alue 3 Nide 35 s. 0179



NEUVOSTON ASETUS (ETY) N:o 3500/90, annettu 27 päivänä marraskuuta 1990, tuen myöntämistä oliiviöljyn tuotannolle sekä tuottajajärjestöille koskevista yleisistä säännöistä annetun asetuksen (ETY) N:o 2261/84 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(1), sellaisena kuin se on viimeksi muutettuna asetuksella (ETY) N:o 3499/90(2), ja erityisesti sen 5 artiklan 4 kohdan, ottaa huomioon komission ehdotuksen, sekä katsoo, että asetuksen N:o 136/66/ETY 5 artiklan mukaan oliiviöljyn tuotantotuki myönnetään tosiasiallisesti tuotetun öljymäärän mukaan oliivinviljelijöille, joiden keskimääräinen tuotanto on vähintään 500 kilogrammaa öljyä markkinointivuotta kohti, kun taas muille oliivinviljelijöille tuki myönnetään oliivipuiden lukumäärän ja tuotantokyvyn sekä oliivipuiden kiinteästi vahvistettujen tuotosten mukaan, jos tuotetut oliivit on jalostettu, myllyjen kaiken toiminnan ja tukeen oikeutettujen määrien valvonnan parantamiseksi olisi säädettävä, että kaikissa tapauksissa tuen saamisen edellytyksenä olisi oltava, että oliivit on puristettava hyväksytyssä myllyssä ja hakijan on esitettävä puristustodistus, kiinteästä tuesta muodostuvan tuen tason vakauttamiseksi markkinointivuosien välisten huomattavien tuotosten vaihtelujen välttämiseksi olisi säädettävä, että tämä tuki maksetaan neljän viimeisen markkinointivuoden keskituotosten perusteella, sellaisten oliivinviljelijöiden osalta, joiden tuotanto on vähintään 500 kilogrammaa markkinointivuotta kohti, olisi oikeudenmukaisempaa maksaa ennakkomaksu kunkin oliivinviljelijän tuottaman määrän perusteella; olisi myös säädettävä yhteenliittyneille tuottajille maksettavan ennakkomaksun maksamista nopeuttavasta järjestelmästä järjestöjen suorittamien tuottajia koskevien asiakirjojen tarkistustehtävien vuoksi, tukijärjestelmän hallinnon parantamiseksi olisi tarkennettava paremmin järjestöille kuuluvat tarkistustehtävät sekä tarkastukset, jotka jäsenvaltioiden on tehtävä tuen maksamista varten, Portugalin erityistilanteen vuoksi olisi tälle jäsenvaltiolle annettava lupa toteuttaa rajoitetun jakson ajan erityisiä toimenpiteitä hyväksyttyjen myllyjen osalta ja tapauksessa, jossa tuottajat ovat myyneet oliivit, ja tämän vuoksi olisi muutettava asetus (ETY) N:o 2261/84(3), sellaisena kuin se on viimeksi muutettuna asetuksella (ETY) N:o 1226/89(4), ON ANTANUT TÄMÄN ASETUKSEN: 1 artikla Muutetaan asetus (ETY) N:o 2261/84 seuraavasti: 1 Muutetaan 2 artikla seuraavasti: a) korvataan 4 kohta seuraavasti: "4 Sellaisten oliivinviljelijöiden osalta, joiden keskimääräinen tuotanto on vähintään 500 kilogrammaa oliiviöljyä markkinointivuotta kohti, tuki myönnetään asetuksen N:o 136/66/ETY 5 artiklan 2 kohdan ensimmäisen luetelmakohdan mukaisesti öljymäärälle, joka on tosiasiallisesti tuotettu hyväksytyssä myllyssä. Muiden oliivinviljelijöiden osalta tuki myönnetään asetuksen N:o 136/66/ETY 5 artiklan 2 kohdan toisen luetelmakohdan mukaisesti, ja se on samansuuruinen kuin tuki, joka saadaan soveltamalla 18 artiklan mukaisesti neljän viimeisen markkinointivuoden aikana kiinteästi vahvistettujen oliivien ja öljyn tuotoksien keskiarvoa tuotannossa olevien oliivipuiden määrään, jos oliivit on jalostettu öljyksi hyväksytyssä myllyssä;" b) korvataan 5 kohdan ensimmäisessä alakohdassa luku 400 luvulla 500. 2 Muutetaan 3 artikla seuraavasti: a) korvataan 3 kohta seuraavasti: "3 Oliivinviljelijöiden, jotka ovat tuottajajärjestön jäseniä, on jätettävä ennen määritettävää päivää järjestölleen henkilökohtainen tukihakemus, joka sisältää todisteen oliivien puristamisesta hyväksytyssä myllyssä."; b) korvataan 6 kohta seuraavasti: "6 Oliivinviljelijöiden, jotka eivät ole tuottajajärjestön jäseniä, on jätettävä ennen määritettävää päivää kyseisen jäsenvaltion toimivaltaisille viranomaisille tukihakemus, joka sisältää todisteen oliivien puristamisesta hyväksytyssä myllyssä." 3 Korvataan 6 artikla seuraavasti: "Artikla 6 1 Hyväksytyt tuottajajärjestöt, jotka eivät kuulu asetuksen N:o 136/66/ETY 20 c artiklan 2 kohdassa tarkoitettuun liittoon: - jättävät 3 artiklan 1 kohdan mukaisesti kaikkien jäsentensä viljelyilmoitukset, - jättävät kerran kuukaudessa jäsenten tukihakemukset yhdenmukaistetussa muodossa, joka soveltuu 16 artiklassa säädettyyn tietojenkäsittelyyn. Tukea haetaan öljyntuotantonsa päätökseen saaneiden jäsenten tuottamille määrille, jos 8 artiklan 1 kohdassa tarkoitetut tarkastukset on tehty ja niistä johtuvat velvoitteet täytetty. Oikeus tukeen menetetään, jollei yhden markkinointivuoden tuotantoa koskevia hakemuksia jätetä ennen määritettävää päivää; - saavat kyseiseltä jäsenvaltiolta tuotantotuen ennakkomaksut sekä tukien jäljelle jääneen osan ja jakavat sen viipymättä tuottajajäsenten kesken. 2 Jos tuottajajärjestö liittyy liittoon, liiton on jätettävä jäseninä olevien oliivinviljelijöiden viljelyilmoitukset ja tukihakemukset." 4 Kumotaan 7 artikla. 5 Korvataan 8 artikla seuraavasti: "8 artikla 1 Ennen tukihakemuksen jättämistä kunkin tuottajajärjestön on tarkistettava: - että kunkin jäsenen esittämä asiakirja on 3 artiklassa tarkoitettujen velvoitteiden mukainen, ja erityisesti että on olemassa todiste oliivien puristamisesta hyväksytyssä myllyssä, - sellaisten oliivinviljelijöiden osalta, joiden keskimääräinen tuotanto on vähintään 500 kilogrammaa oliiviöljyä markkinointivuotta kohti, että kunkin oliivinviljelijän toimittamat tiedot puristettujen oliivien määristä ja saaduista öljymääristä sekä toisaalta puristustodistukseen merkityistä oliivi- ja öljymääristä vastaavat toisiaan. 2 Tuottajajärjestön on toimitettava kyseisen jäsenvaltion toimivaltaisille viranomaisille jäseniään koskevat asiakirjat, jos 1 kohdan toisessa luetelmakohdassa säädetyt tiedot eivät vastaa toisiaan." 6 Korvataan 10 artiklan ensimmäinen luetelmakohta seuraavasti: "- sovittavat yhteen jäsenjärjestöjensä toimia ja valvovat, että nämä toimet ovat tämän asetuksen säännösten mukaisia, ja erityisesti tarkistavat suoraan ja määritettävän prosenttiosuuden mukaan tavan, jolla 8 artiklan 1 kohdassa tarkoitetut tarkastukset on tehty." 7 Korvataan 12 artikla seuraavasti: "12 artikla 1 Jokainen oliivinviljelijä, jonka keskimääräinen tuotanto on vähintään 500 kilogrammaa oliiviöljyä markkinointivuotta kohti, voi saada ennakkomaksun haetun tuen määrästä. 2 Tuottajajärjestön jäseninä olevien oliivinviljelijöiden osalta ennakkomaksu: - on samansuuruinen kuin summa, joka saadaan kertomalla 17 a artiklan 2 kohdan mukaisesti vahvistetun yksikkötuen määrä 90 prosentilla tukihakemukseen merkitystä öljymäärästä, - voidaan myöntää ainoastaan, jos 8 artiklan 1 kohdassa tarkoitetut tarkistukset ja 14 artiklan 3 a kohdan toisessa luetelmakohdassa tarkoitettu tarkastus on tehty, sanotun kuitenkaan rajoittamatta muiden tarkastusten tekemistä tarvittaessa. 3 Tuottajajärjestöön kuulumattomien oliivinviljelijöiden osalta, sekä niiden yhteenliittyneiden oliivinviljelijöiden osalta, jotka eivät voi vedota 2 kohtaan, ennakkomaksu: a) on samansuuruinen kuin summa, joka saadaan kertomalla 17 a artiklan 2 kohdan mukaisesti vahvistetun yksikkötuen määrä tukihakemukseen merkityllä määrällä, b) voidaan myöntää ainoastaan, jos: - oliivien ja öljyn tuotokset on vahvistettu kuluvaksi markkinointivuodeksi 18 artiklan mukaisesti, - 8 artiklan 1 kohdassa tarkoitetut tarkistukset ja 14 artiklan 3 a kohdassa tarkoitetut tarkastukset on tehty." 8 Muutetaan 14 artikla seuraavasti: a) korvataan 2 kohta seuraavasti: "2 Tuottajajäsenvaltioiden on valvottava kunkin tuottajajärjestön ja kunkin liiton toimintaa ja erityisesti näiden toimielinten suorittamia 8 artiklan 1 kohdan ja 10 artiklan ensimmäisen luetelmakohdan mukaisia toimia."; b) lisätään kohta seuraavasti: "3 a. Tuen maksamiseksi oliivinviljelijöille, joiden keskimääräinen tuotanto on vähintään 500 kilogrammaa oliiviöljyä markkinointivuotta kohti, tuottajajäsenvaltioiden on tarkastettava: - viljelyilmoitusten paikkansapitävyys määritettävin perustein, - että tukihakemukseen merkitty öljymäärä ja hyväksyttyjen myllyjen varastokirjanpitoon merkitty määrä vastaavat toisiaan, - määritettävin perustein, että oliivien tuotanto, josta kukin oliivinviljelijä on ilmoittanut, että se on puristettu hyväksytyssä myllyssä, on yhtäpitävä hänen viljelyilmoituksessaan olevien tietojen kanssa."; c) korvataan 4 kohta seuraavasti: "4 Asetuksen N:o 136/66/ETY liitteessä olevassa 1 kohdassa tarkoitetun oliiviöljyn, joka on niiden oliivinviljelijöiden tuottamaa, joiden keskimääräinen tuotanto on pienempi kuin 500 kilogrammaa oliiviöljyä markkinointivuotta kohti, tarkastuksella on voitava tarkistaa: - viljelyilmoitusten paikkansapitävyys määritettävin perustein, - että on olemassa todiste oliivien puristamisesta hyväksytyssä myllyssä." 9 Korvataan 15 artiklan 3 kohta seuraavasti: "3 Jos 13 ja 14 artiklassa tarkoitettujen tarkastusten perusteella ei voida vahvistaa hyväksytyn myllyn varastokirjanpidossa olevia tietoja, kyseinen jäsenvaltio määrittää tukeen oikeutetun öljymäärän jokaisen tuottajan osalta, jonka keskimääräinen tuotanto on vähintään 500 kilogrammaa oliiviöljyä markkinointivuotta kohti ja joka on puristuttanut oliivituotantonsa kyseisessä myllyssä, sanotun kuitenkaan rajoittamatta seuraamuksia, joita mahdollisesti sovelletaan kyseiseen myllyyn." 10 Korvataan 17 a artikla seuraavasti: "17 a artikla 1 Ennen 1 päivää joulukuuta komissio määrittää kuluvaksi markkinointivuodeksi oliivien ja öljyn tuotosten keskiarvon neljältä viimeiseltä markkinointivuodelta. 2 Ennen 1 päivää huhtikuuta vahvistetaan kuluvaksi markkinointivuodeksi asetuksen N:o 136/66/ETY 38 artiklassa säädettyä menettelyä noudattaen: - arvioitu tuotanto, - tuotantoa koskevan yksikkötuen määrä, joka voidaan maksaa ennakolta. Tämän määrän on oltava sellainen, että kyseisen markkinointivuoden tuotantoarviot huomioon ottaen vältetään tuen maksaminen perusteettomasti oliivinviljelijöille. 3 Viimeistään kuusi kuukautta markkinointivuoden päätyttyä vahvistetaan 2 kohdassa säädettyä menettelyä noudattaen tämän markkinointivuoden: - tosiasiallinen tuotanto, jolle tukioikeus on myönnetty, - asetuksen N:o 136/66/ETY 5 artiklan 1 kohdan viidennen alakohdan b alakohdassa säädetyn tuotantoa koskevan yksikkötuen määrä, joka myönnetään tuottajille, joiden keskimääräinen tuotanto on vähintään 500 kilogrammaa markkinointivuotta kohti, - määrä, joka on siirrettävä seuraavaan markkinointivuoteen, jos ensimmäisessä luetelmakohdassa tarkoitettu tuotanto on vahvistettua enimmäismäärää pienempi. 4 Jäsenvaltioiden on toimitettava komissiolle viimeistään 15 päivänä maaliskuuta tiedot kuluvan markkinointivuoden oliiviöljytuotantoa koskevista arvioista. Komissio voi käyttää muita tietolähteitä ja tarvittaessa teettää oliiviöljytuotantoa koskevia tutkimuksia tai tiedusteluja." 11 Korvataan 21 artiklassa päivämäärä "1 päivää tammikuuta 1990" päivämäärällä "1 päivää tammikuuta 1995". 2 artikla 1 Varmistaakseen tasapainoisen siirtymisen tällä hetkellä voimassa olevasta järjestelmästä tällä asetuksella säädettyyn järjestelmään komissio voi päättää kaikista tarvittavista toimenpiteistä markkinointivuotta 1990/1991 varten asetuksen N:o 136/66/ETY 38 artiklassa säädettyä menettelyä noudattaen. 2 Poiketen siitä, mitä tässä asetuksessa säädetään, markkinointivuosina 1990/1991 ja 1991/1992: - Portugali voi myöntää väliaikaisen hyväksymisen alueellaan sijaitseville myllyille, jos niiden päivittäinen varastokirjanpito sisältää jokaisen henkilön osalta, joka on puristuttanut oliiveja näissä myllyissä, vähintään merkinnän puristettujen oliivien ja saadun öljyn määristä, - tuotantotuki voidaan myöntää oliivinviljelijälle Portugalissa asetuksen (ETY) N:o 2261/84 2 artiklan 4 kohdan toisen alakohdan mukaisesti, jos tämä oliivinviljelijä myytyään kokonaan tai osittain oliivituotantonsa ei kykene todistamaan puristamista hyväksytyssä myllyssä, jos oliivien myyntilasku esitetään. 3 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 27 päivänä marraskuuta 1990. Neuvoston puolesta V. SACCOMANDI Puheenjohtaja (1) EYVL N:o 172, 30.9.1966, s. 3025/66 (2) EYVL N:o L 338, 5.12.1990, s. 1 (3) EYVL N:o L 208, 3.8.1984, s. 3 (4) EYVL N:o L 128, 11.5.1989, s. 17